Sesiunea de Comunicări Științifice Studențești – 24.03 – 04.04.2025

Universitatea de Medicină și Farmacie „Carol Davila” din București, prin Direcția Antreprenoriat Studențesc, Alumni, Activități Studențești, Proiecte și Programe, în parteneriat cu Societatea Studenților în Farmacie București , desfășoară în perioada 24 Martie – 4 Aprilie 2025 , în incinta Facultății de Farmacie din București, cea de-a XXIV-a ediție a proiectului de tradiție Sesiunea de Comunicări Științifice Studențești.
Scopul proiectului este de a ajuta studenții să descopere mai multe arii de activitate și să identifice mediul de lucru în care se simtă cel mai confortabil prin intermediul celor 4 concursuri: „Aptitudini Clinice”, „5 O’Clock Tea”, „Compounding Event” și „Marketing Skills Event”.
Proiectul contribuie la familiarizarea studenților cu procesul realizării unei lucrări de cercetare și cu prezentarea acestuia în fața unui juriu format din cadrele didactice, prin sesiunea de lucrări științifice.

Așteptăm cu drag să vă alăturați la evenimentul nostru!

În perioada 24 Martie – 4 Aprilie, Societatea Studenților în Farmacie București , din cadrul Universității de Medicină și Farmacie „Carol Davila” din București , a desfășurat o nouă ediție a proiectului „Sesiunea de Comunicări Științifice Studențești”.

Aceasta s-a desfășurat de-a lungul a două săptămâni. În prima săptămână au avut loc concursurile, în care studenții și-au însușit noi aptitudini și cunoștințe, iar în cea de-a doua săptămâna au fost susținute lucrările științifice.

Sesiunea de lucrări a presupus două etape:

•Științe de Specialitate – Lucrări cu parte experimentală și Referate Științifice, desfășurate luni, 31 Martie
•Științe Fundamentale – Lucrări cu parte experimentală și Referate Științifice, susținute marți, 2 Aprilie

De asemenea au fost organizate o serie de concursuri:

•Aptitudini Clinice, în cadrul căreia studenții și-au expus cunoștințele farmacologice cu privire la un caz clinic, fiind susținuți de către catedra de Farmacologie și Farmacie Clinică;
•5 O’Clock Tea, în cadrul căruia participanții și-au exersat cunoștințele farmacognostice, realizând o formulare de tip „ceai medicinal” pe bază de produse vegetale, în urma unor analize amănunțite. Acest concurs a fost desfășurat în colaborare cu catedra de Farmacognozie, Fitochimie și Fitoterapie;
•Compounding Event, concurs susținut de către catedra de Tehnologie Farmaceutică și Biofarmacie, care a stat la baza realizării unei forme farmaceutice speciale.

În final, dorim să mulțumim tuturor pentru implicare, susținere și pentru alegerea de a participa în cadrul proiectului!

Articolul Sesiunea de Comunicări Științifice Studențești – 24.03 – 04.04.2025 apare prima dată în umfcd.