Interfarma – ediția de primăvară – 09-15.03.2025

Societatea Studenților în Farmacie din București , cu sprijinul Universității de Medicină și Farmacie „Carol Davila” din București , prin Direcția Antreprenoriat Studențesc, Alumni, Activități Studențești, Proiecte și Programe, va organiza proiectul „Interfarma – ediția de primăvară”, în perioada 9-15 Martie 2025.

Interfarma este un proiect de Mobilități Studențești, organizat la nivel național sub egida FASFR, în parteneriat cu alte 7 asociații al studenților farmaciști din România și Republica Moldova, ce are ca scop extinderea orizonturilor viitorilor farmaciști.

Participanții au șansa de a trăi viața de student în Centrul Universitar ales , iar în cea de-a doua parte a zilei se pot bucura de un program social , explorând orașul care le va deveni casă timp de o săptămână.

În perioada 9-15 martie, Societatea Studenților în Farmacie București , din cadrul Universității de Medicină și Farmacie „Carol Davila” din București , a desfășurat o nouă ediție a proiectului „InterFarma”.

Studenții proveniți din alte centre universitare au avut ocazia să cunoască centrul nostru universitar, participând la programul educațional pe parcursul celor 5 zile
De asemenea, prin participarea la programul social, fiecare clipă petrecută în București a fost plină de energie și entuziasm! Iată câteva dintre momentele de neuitat pe care le-am trăit împreună:
București Express – un tur dinamic în care echipele au explorat orașul și și-au testat spiritul de aventură.
Quiz Night x Antibioticum – provocarea cunoștințelor într-o competiție plină de întrebări istețe.
Know Your Skin – Workshop Interactiv – sesiune despre sănătatea pielii și îngrijire corectă.
What Do You Meme? Museum Edition – creativitate și umor într-un joc plin de imagini și expresii memorabile.
Art Safari – arta așa cum nu am mai văzut-o, într-un cadru inedit din Centrul Vechi.

Vă mulțumim că ați participat la acest eveniment! Vă așteptăm și la viitoarele ediții!

Articolul Interfarma – ediția de primăvară – 09-15.03.2025 apare prima dată în umfcd.