Twinnet – 20-24.03.2025

Universitatea de Medicină și Farmacie „Carol Davila” din București , prin Direcția Antreprenoriat Studențesc, Alumni, Activități Studențești, Proiecte și Programe, în parteneriat cu Societatea Studenților în Farmacie București , desfășoară în perioada 20-24 Martie 2025 o nouă ediție a proiectului de mobilități internaționale „Twinnet”.

Scopul proiectului este de a cunoaște atât învățământul și domeniul farmaceutic , cât și cultura locală printr-un schimb de experiență între două țări. În perioada 5-10 Martie 2025, studenți ai Facultății de Farmacie din Cracovia, Polonia , au găzduit 10 studenți bucureșteni și le-au fost alături pe întreaga perioadă a schimbului de experiență.

Acestea fiind spuse, este rândul studenților bucureșteni să primească 10 studenți din Polonia și să le fie alături pentru întreaga experiență culturală , educațională și socială prevăzută cu două workshopuri pe teme de dermatologie și farmacognozie , vizite ale obiectivelor turistice și alte activități .

Așteptăm cu drag să vă alăturați la evenimentul nostru!

În perioada 20-24 martie, Societatea Studenților în Farmacie București , din cadrul Universității de Medicină și Farmacie „Carol Davila” din București , a desfășurat o nouă ediție a proiectului „Twinnet”.
În prima zi, s-a organizat un workshop de farmacognozie, apoi s-a vizitat Piața Unirii, fântânile și Palatul Parlamentului.
Am continuat cu un workshop de dermatologie și o plimbare prin Centrul Vechi, unde studenții au admirat Palatul CEC și Cărturești Carusel. Seara s-a încheiat printr-o vizită la ArtSafari.
În cea de-a treia zi, participanții au descoperit istoria la Casa lui Ceaușescu, apoi a avut loc o plimbare prin Parcul Herăstrău și la Arcul de Triumf. Ziua s-a încheiat cu o plimbare pe Calea Victoriei.
Excursia la Brașov a fost magică – am explorat orașul medieval și am admirat peisajele Carpaților.

Articolul Twinnet – 20-24.03.2025 apare prima dată în umfcd.